《偕同人登虞山乾元宫》
宋代·孙介

尘嚣咫尺愧山林，胜日追凉得共临。
千里江湖堪送目，一轩松共更论心。
清风便自生秋意，小酌何妨到夕阴。
归路蝉声满溪谷，为君倚盖一微吟。

作者简介：（1114—1188）越州馀姚人，字不朋，号雪斋野叟。孙畴弟。幼随兄入郡庠，受业于胡宗伋。兄卒，从友厉德辅肄业于紫溪。既冠，授书自给，益发愤求学，至老不倦。